cyanic-selkie/wikianc huggingface dataset:
అర్ధనారీశ్వరుడు
అర్ధనారీశ్వరుడు (సంస్కృతం: अर्धनारीश्वर), హిందూ దేవత శివుడు అతని భార్య పార్వతితో కలిపిన రూపం. అర్ధనారీశ్వరుడు సగం పురుషుడు, సగం స్త్రీగా వర్ణించబడ్డాడు, మధ్యలో సమానంగా విభజించబడింది. కుడి సగం సాధారణంగా పురుషుడు శివుడు, అతని సంప్రదాయ లక్షణాలను వివరిస్తుంది. తొలి అర్ధనారీశ్వర చిత్రాలు కుషానుల కాలం నాటివి, ఇది మొదటి శతాబ్దం CE నుండి ప్రారంభమవుతుంది. దీని ఐకానోగ్రఫీ గుప్త యుగంలో అభివృద్ధి చెందింది, పరిపూర్ణం చేయబడింది. పురాణాలు, వివిధ ఐకానోగ్రాఫిక్ గ్రంధాలు అర్ధనారీశ్వర పురాణం, ప్రతిమ గురించి వ్రాస్తాయి.
పేర్లు
అర్ధనారీశ్వరుడు అనే పేరుకు అర్థం "సగం స్త్రీ అయిన భగవంతుడు." అర్ధనారీశ్వరుని అర్ధనారీ ("సగం పురుషుడు-స్త్రీ"), అర్ధనారీష ("సగం స్త్రీ అయిన ప్రభువు"), అర్ధనారీనతేశ్వర ("నృత్య ప్రభువు (సగం స్త్రీ ఎవరు), వంటి ఇతర పేర్లతో కూడా పిలుస్తారు. పరాంగద, నరనారి ("పురుషుడు-స్త్రీ"), అమ్మియప్పన్ (తమిళ పేరు "తల్లి-తండ్రి" అని అర్ధం), అర్ధయువతీశ్వర (అస్సాంలో, "ఒక యువతి లేదా అమ్మాయి సగం ఉన్న ప్రభువు").
మూలాలు, ప్రారంభ చిత్రాలు
అర్ధనారీశ్వర భావన వేద సాహిత్యంలోని యమ-యామి, ఆదిమ సృష్టికర్త విశ్వరూప లేదా ప్రజాపతి, అగ్నిదేవుడు అగ్ని వేద వర్ణనలు "ఆవు కూడా అయిన ఎద్దు" నుండి ప్రేరణ పొంది ఉండవచ్చు. బృహదారణ్యక ఉపనిషత్ ఆత్మ ("సెల్ఫ్") ఆండ్రోజినస్ కాస్మిక్ మ్యాన్ పురుష రూపంలో, గ్రీకు హెర్మాఫ్రొడిటస్, ఫ్రిజియన్ అగ్డిస్టిస్ ఆండ్రోజినస్ పురాణాలు.
సంకేతాల అద్యయనము
16వ శతాబ్దపు ఐకానోగ్రాఫిక్ రచన శిల్పరత్న, మత్స్య పురాణం, అంశుమద్భేదగామ, కామికాగమ, సుప్రేదాగమ, కరణాగమ వంటి ఆగమిక్ గ్రంథాలు - వాటిలో ఎక్కువ భాగం దక్షిణ భారత మూలానికి చెందినవి - అర్ధనారీశ్వర ప్రతిమను వివరిస్తాయి.
మగ సగం
మగ సగం తన తలపై చంద్రవంకతో అలంకరించబడిన జటా-ముకుట (కుప్పగా ఉన్న, మాట్టెడ్ జుట్టుతో ఏర్పడిన శిరస్త్రాణం) ధరిస్తుంది. కొన్నిసార్లు జటా-ముకుట సర్పాలతో అలంకరించబడి ఉంటుంది, జుట్టు గుండా ప్రవహించే గంగా నది దేవత.
ఆడ సగం
స్త్రీ సగం తలపై కరంద-ముకుట (బుట్ట ఆకారపు కిరీటం) లేదా బాగా దువ్విన ముడి జుట్టు లేదా రెండూ ఉన్నాయి. ఎడమ చెవిలో వాలికా-కుండల (ఒక రకమైన చెవిపోగులు) ధరిస్తారు. ఒక తిలకం లేదా బిందువు (ఒక గుండ్రని ఎర్రటి చుక్క) ఆమె నుదిటిని అలంకరించి, శివుని మూడవ కన్నుతో సరిపోతుంది. ఎడమ కన్ను బ్లాక్ ఐలైనర్‌తో పెయింట్ చేయబడింది.
ఎనిమిది చేతుల రూపం
భువనేశ్వర్‌లోని పరశురామేశ్వర ఆలయంలో నృత్యం చేసే ఎనిమిది చేతుల అర్ధనారీశ్వరుడు ఉంది. పై మగ చేతులు వీణ, అక్షమాల (జపమాల)ని కలిగి ఉంటాయి, అయితే పై స్త్రీలు అద్దం, పుస్తకాన్ని పట్టుకుంటారు, మిగిలినవి విరిగిపోయాయి.
ఇతర వచన వివరణలు
నారదీయ పురాణం అర్ధనారీశ్వరుడు సగం నలుపు, సగం పసుపు, ఒక వైపు నగ్నంగా, మరొక వైపు దుస్తులు ధరించి, పుర్రెలు మరియు స్త్రీ సగంపై వరుసగా కమలాల మాల ధరించి ఉంటాడని పేర్కొంది.
ఆరాధన
అర్ధనారీశ్వర శివుని అత్యంత ప్రసిద్ధ ఐకానోగ్రాఫిక్ రూపాలలో ఒకటి. ఇది భారతదేశం, ఆగ్నేయాసియా అంతటా శివునికి అంకితం చేయబడిన అన్ని దేవాలయాలు, పుణ్యక్షేత్రాలలో ఎక్కువ లేదా తక్కువ కనిపిస్తుంది.
మూలాలు
వర్గం:దేవాలయాలు
ఎర్రజెండాలు
ఎర్రజెండాలు అనే ఈ గ్రంథాన్ని గంగినేని వెంకటేశ్వరరావు రచించగా విశాలాంధ్ర పబ్లిషింగ్ హౌస్ ప్రచురించింది.
విషయం
భూస్వాములకు వ్యతిరేకంగా జరిపిన గెరిల్లా పోరాటంలో సైనికులను, పోలీసులను ఎదిరించి, అనేక కష్టనష్టాలకు గురి అయ్యి నిండు జీవితాలను ఉద్యమానికి బలిదానం చేసిన తెలంగాణా యోధుల జీవితగాధల సంకలనం ఈ పుస్తకం. 1947 నుండి 1951 వరకు జరిగిన తెలంగాణా విమోచన పోరాటంలో నాలుగు వేలమంది కార్యకర్తలు మరణించారు. దాదాపుగా ఈ పోరాటం జరుగుతున్న రోజుల్లోనే తెలంగాణా పల్లెసీమల్లో పర్యటించి రచయిత ఈ జీవిత గాథల్ని సవివరంగా సేకరించాడు. ఈ పుస్తకంలో అనిరెడ్డి రామిరెడ్డి, ఆలవాల నరసింహారెడ్డి, గొల్ల లింగయ్య, బారెడ్డి సైదులు, చండ్ర రామకోటయ్య, సోయ గంగులు ఇలా ఎందరో వీరులగురించి రచయిత వివరించాడు.
అభిప్రాయం
ప్రముఖ రచయిత మధురాంతకం రాజారాం ఈ పుస్తకాన్ని భారతి, 1990, మార్చి సంచికలో సమీక్ష వ్రాస్తూ ఈ క్రింది విధంగా అభిప్రాయపడ్డాడు.
ఛత్తీస్‌గఢ్ గవర్నర్
ఛత్తీస్‌గఢ్ రాష్ట్ర నామమాత్రపు అధిపతి, ప్రతినిధి. భారత రాష్ట్రపతి గవర్నర్‌ను 5 సంవత్సరాల కాలానికి నియమిస్తాడు. 2019, జులై 16 నుండి అనసూయ ఉయికీ ఛత్తీస్‌గఢ్ గవర్నర్‌గా ఉంది.
ఎర్రజెండాలు
మూలాలు
వర్గం:1991 పుస్తకాలు
ఛత్తీస్‌గఢ్ గవర్నర్
అధికారాలు, విధులు
గవర్నర్ అనేక రకాల అధికారాలను పొందుతారు:
మూలాలు
వర్గం:ఛత్తీస్‌గఢ్
ఫోకాల్ట్ లోలకం
thumb 1851లో, భూమి తన అక్షంపై తనచుట్టూ తాను తిరిగే పరిభ్రమణాన్ని ప్రయోగాత్మకంగా ప్రదర్శించాడు. ఈ ప్రయోగపు పద్ధతిని 1661లోనే విన్సెంజో వివియానీ ఉపయోగించాడు, కానీ ఇది ఫోకాల్ట్ పరిశోధనల ద్వారానే ప్రాచ్యుర్యం పొందింది. ఫోకాల్ట్ ఈ ప్రయోగ ప్రదర్శనకోసం పారిస్లోని పాంథియాన్ పైకప్పు నుండి ఒక బరువైన లోలకాన్ని పొడవైన తాడు వేలాడదీసి, దాని డోలావర్తన సమతలం చుట్టూ తిరగటం ద్వారా భూమి పరిభ్రమణాన్ని నిరూపించాడు. ఈ ప్రయోగం పండితలోకంలోనూ, సాధారణ ప్రజల్లోనూ కలకలం రేపింది. తత్ఫలితంగా ఐరోపా, అమెరికా లోని ప్రముఖ నగరాలన్నింటిలోనూ ఫోకాల్ట్ లోలకాలని వేలాడదీసి ప్రదర్శించారు. ఈ ప్రదర్శలకు పెద్ద ఎత్తున జనం వచ్చారు. ఆ తరువాత సంవత్సం ఇదే విషయాన్ని మరింత సులువుగా నిరూపించడానికి గైరోస్కోప్ అనే పరికరాన్ని తయారుచేశాడు. 1855లో, అత్యద్భుతమైన ప్రయోగ పరిశోధనలకుగాను రాయల్ సొసైటీ కోప్లీ మెడల్ అందుకున్నాడు. అదే సంవత్సంలో దీనికి కొంతకాలం ముందు పారిస్ ఇంపీరియల్ అబ్సర్వేటరీలో భౌతికశాస్త్రజ్ఞునిగా నియమించబడ్డాడు.
చార్లెస్ వీట్‌స్టోన్ భ్రమణ దర్పణాన్ని ఉపయోగించి, ఫోకాల్ట్ 1862లో కాంతి వేగాన్ని 298,000 కి.మీ.లు/సెకండుగా నిర్ధారించాడు (దాదాపు 185,000 మైళ్ళు/సెకను) - ఈ అంచనా అంతకుమునుపు జరిపిన పరిశోధనల ద్వారా అంచనా వేసిన వేగం కంటే 10,000 కి.మీ/సె తక్కువ, ప్రస్తుతం విరివిగా అంగీకరించబడిన కాంతివేగం కంటే ఈ నిర్ధారణలో కేవలం 0.6% వ్యత్యాసం మాత్రమే ఉంది.
మూలాలు
వర్గం:లోలకాలు వర్గం:భౌతిక శాస్త్రం వర్గం:ప్రయోగాలు వర్గం:భూగోళశాస్త్రం వర్గం:భౌతిక భూగోళశాస్త్రం
ఫణిహారం రంగాచారి
thumb|ఫణిహారం రంగాచారి ఫణిహారం రంగాచారి తెలంగాణ రైతాంగ సాయుధపోరాట యోధుడు. నిజాం పాలనకు రజాకార్ల రాక్షసత్వానికి భూస్వాముల దోపిడికి వ్యతిరేకంగా భూమి కోసం, భుక్తి కోసం, బానిసత్వ విముక్తి కోసం పోరాటం సాగించాడు.
జీవిత విశేషాలు
ఆయన కామారెడ్డి పట్టణానికి మధ్య తరగతి కుటుంబంలో జన్మించారు. అతని తండ్రి లక్ష్మణాచారి పట్టణంలోని ప్రభుత్వ ఉన్నత పాఠశాలలో ఉపాధ్యాయునిగా పనిచేశారు. అదే పాఠశాలలో చదువుతున్న రంగాచారి చిత్రలేఖనంలో మంచి ప్రావీణ్యం సాధించారు. తరు వాత హైదరాబాద్‌లోని ఫైన్‌ ఆర్ట్స్‌ కళాశాలలో చేరారు. 1943లో ఆయన తండ్రి మరణంలో ఆర్థిక యిబ్బందులు మొదలయ్యాయి. దీంతో అతని మిత్రుడు విఠల్‌రావు సహాయంతో ట్యూషన్స్‌ చెబుతూ మెరిట్‌ స్కాలర్‌షిప్‌తో అతని చదువును కొనసాగించారు. ఆయన కళాశాలలో చదివే కాలంలో రజాకార్ల కార్యకలాపాలు ఎక్కువగా ఉండేవి. దీనికి ఆర్యసమాజ్ తీవ్రంగా పోరాటం చేసేది. దీనితో ఆయన ఆర్యసమాజం పై ఆకర్షితులై అందులో చేరారు. ఆర్యసమాజం హిందువులకూ మాత్రమే ప్రాతినిధ్యం వహించడాంతో ఆయన విఠల్ రావుతో కలసి హైదరాబాదు వచ్చి విద్యార్థిసంఘంలో చేరి విద్యార్థి ఉద్యమాల్లో చురుగ్గా పాల్గొన్నారు. అదే సమయంలో కామ్రేడ్ అసోసియేషన్ నాయకులైన రావి నారాయణరెడ్డి, మఖ్దూం మొహియోద్దీన్, రాజ్ బహదూర్ గౌడ్ లతో సంబంధాలు యేర్పరచుకున్నారు. హైదరాబాదు సంస్థానంలో ప్రజకు జరుపుతున్న ఉద్యమాలపై సామాజిక సమస్యలపై చిత్ర ప్రదర్శనలు ఏర్పాటు చేసేవారు. భూస్వాముల దోపిడీపై నిర్బంధ పన్నుల వసూళ్లపై రంగాచారి ఎన్నో తైలవర్ణ చిత్రాలు వేసేవారు. 1946లో భారత కమ్యూనిస్టు పార్టీ హైదరాబాద్‌ సంస్థానంలో నిషేధానికి గురికావడం, ఆ పార్టీ కార్యదర్శి రాజ్‌బహదూర్‌ గౌడ్‌ అరెస్టు కావడం జరిగింది. దీంతో రంగాచారితో పాటు మరికొందరు నాయకులు పార్టీ దళితుల కోసం వివిధ వర్గాల నుంచి ఆయుధాలను సేకరించి తెలంగాణ పోరాట ప్రాంతం నుంచి రహస్యంగా ఆయుధాలను చేరవేసేవారు. ఆయుధాలను చేరవే స్తుండగా జరిగిన అపాయంలో గాయపడ్డ డాక్టర్‌ రాజ్‌ బహదూర్‌ గౌడ్‌ను పోలీసు కస్టడీలో ఉన్నప్పటికీ ఉస్మానియా ఆస్పత్రి నుంచి ఆయన్ను తప్పించడంలో రంగాచారి కీలకపాత్ర వహించారు. అంతే కాకుండా నాటి విద్యార్థి నాయకుడు చెన్నమనేని రాజేశ్వర్‌రావును సైతం మతోన్మాద గుండాల నుంచి రక్షించినట్లు చరిత్ర చెబుతుంది. రహస్య స్థావరాల్లో ఉన్న కార్యకర్తలను అనేక విధాలుగా రక్షణ కల్పి స్తూ ఉత్తేజపూరితమైన ఉపన్యాసాలను రంగాచారి ఇచ్చేవారు.
1946 సంవత్సరంలో హైదరాబాద్‌ సంస్థానంలో నిర్భంధ పన్నులపై వేసిన తైల వర్ణ చిత్రం నేటికి భద్రంగా ఉంది. 1946 సంవత్సరంలో సిపిఐని హైదరాబాద్‌ సంస్థానంలో నిషేధించారు. హైదరాబాద్‌ పార్టీ కార్యదర్శి రాజ్‌బహదూర్‌గౌడ్‌ను అరెస్టు చేయడం జరిగింది. నాటి పరిస్థితుల్లో కెఎల్‌ మహేంద్ర కమ్యూనిస్టు పార్టీ కార్యదర్శిగా పనిచేశారు. రహస్య స్థావరం రక్షకునిగా, స్టేట్‌ కమిటీ కోరియర్‌గా రంగాచారి పనిచేశారు. సూర్యాపేటకు చెందిన వెదిరె రాజిరెడ్డితో కలసి హైదరాబాద్‌లోని చిలుకలగూడలో మరోక రహస్య స్థావరాన్ని ఏర్పాటు చేశారు. రంగాచారి, బాసిత్‌, షానూర్‌ అలీ, నర్సింగ్‌రావులతో కలసి సాయుధ పోరాటాలు జరుపుతున్న పార్టీ దళాల కోసం ఆయుధాలను సేకరించి తెలంగాణలోని పోరాట కేంద్రాలకు చేరవేసే వారు. అనేక సార్లు ప్రాణపాయం నుండి తప్పించుకున్నాడు. ఉస్మానియా ఆసుపత్రి నుండి డా.రాజ్‌బహదూర్‌గౌడ్‌ను తప్పించడంలో కమ్యూనిస్టు పార్టీ కేంద్ర కమిటీ సభ్యులు ప్రసాద్‌ను పోలీసు కస్టడీ నుంచి తప్పించడంతో రంగాచారి ప్రముఖ పాత్ర వహించాడు.
మరణం
ఆ కాలంలో నల్గొండ ప్రాంతానికి చెందిన రాంచంద్రారెడ్డి అనే దళ సభ్యుడిపైన ఒక ఎలుగుబంటి దాడి చేయడం వల్ల ఆయన గాయపడ్డాడు. గాయపడిన అతనిని ఒక ఎడ్లబండిపై చిలుకలగూడ రంగాచారి నిర్వహిస్తున్న రహస్య స్థావరానికి చికిత్స నిమిత్తం తీసుకురావడం జరిగింది. రంగాచారి వెంటనే గాయపడిన రాంచంద్రారెడ్డిని వేరేక రహస్య స్థావరానికి తరలించడం జరిగింది. ఎడ్లబండిలో రక్తం మరకలను గమనించిన పోలీసులు బండిని అతని ద్వారా చిలుకలగూడ రహస్య స్థావరంపై దాడి చేసి రంగాచారిని, రాజిరెడ్డిలను జూలై 23, 1949 సంవత్సరంలో పోలీసులు అరెస్టు చేశారు.
రంగాచారి, వెదిరె రాజిరెడ్డిలను అరెస్టు చేసిన అనంతరం వారిని చంచల్‌గూడ జైలుకు తరలించి పార్టీ దళానికి చెందిన రహస్యాల కోసం వారిని చిత్రహింసలకు గురి చేశారు. ఐనా ఆయన నుండి రహస్యాలు రాబట్టలేని పోలీసులు రంగాచారిని, రాజిరెడ్డిలను విచారణకై చంచల్‌గూడ జైలు నుండి వరంగల్‌ జైలులోని మామునుర్‌ క్యాంపుకు తరలించడం జరిగింది. అనేక రోజుల పాటు చిత్రహింసలకు గురి చేసిన రహస్యాలు రాబట్టలేని పోలీసులు అక్టోబరు 29 1949 న బూర్గంపాహడ్‌ వద్ద చట్ట విరుద్ధంగా పోలీసుల కస్టడీ నుంచి తప్పించుకునే ప్రయత్నం చేశాడనే సాకుతో వారిని కాల్చి చంపడం జరిగింది.
విగ్రహావిష్కరణ
ఫణిహారం రంగాచారి గారి విగ్రహ ఆవిష్కరణ తేది 22-11-2015 న విగ్రహావిష్కరణ కమిటి ఆధ్వర్యంలో జరిగింది. ఈ సందర్భంగా కామారెడ్డి మున్సిపల్ కార్యాలయం వద్ద శ్రీ ఫణిహారం రంగాచారి గారి విగ్రహాన్ని ఆవిష్కరించారు.
ఇతర లింకులు
వర్గం:తెలంగాణ సాయుధ పోరాట యోధులు వర్గం:చిత్రకారులు వర్గం:1949 మరణాలు
చేకూరి కాశయ్య
చేకూరి కాశయ్య తెలంగాణ రాష్ట్రానికి చెందిన స్వాతంత్ర్య సమరయోధుడు, రాజకీయ నాయకుడు, మాజీ ఎమ్మెల్యే. అతను కొత్తగూడెం అసెంబ్లీ నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించాడు.
రాజకీయ జీవితం
చేకూరి కాశయ్య 1964లో మరియు 1970లో కొత్తగూడెం సమితి అధ్యక్షుడిగా ఎన్నికయ్యాడు. అతను 1969లో ప్రత్యేక తెలంగాణ ఉద్యమానికి ఖమ్మం జిల్లాలో నాయకత్వం వహించాడు. కాశయ్య 1971 లోక్‌సభ ఎన్నికల్లో తెలంగాణ ప్రజాసమితి అభ్యర్థిగా ఖమ్మం పార్లమెంట్ స్థానం నుండి పోటీచేసి ఓడిపోయాడు. అతను 1972లో ఆంధ్రప్రదేశ్ అసెంబ్లీ ఎన్నికల్లో కొత్తగూడెం అసెంబ్లీ నియోజకవర్గం నుండి కాంగ్రెస్ పార్టీ తరపున పోటీ చేసి తొలిసారి ఎమ్మెల్యేగా గెలిచాడు. 1978లో జనతా పార్టీ తరపున పోటీ చేసి రెండవసారి ఎమ్మెల్యేగా ఎన్నికయ్యాడు. తెలుగుదేశం పార్టీ ఆవిర్భావం జరిగినప్పుడు ఎన్టీ రామారావు పిలుపు మేరకు టీడీపీలో చేరాడు. కాశయ్య 1987లో ఉమ్మడి ఖమ్మం జిల్లా పరిషత్‌కు నిర్వహించిన ప్రత్యక్ష ఎన్నికల్లో ఖమ్మం జిల్లా పరిషత్‌ చైర్మన్‌గా తెలుగుదేశం పార్టీ తరఫున పోటీచేసి కాంగ్రెస్ పార్టీ అభ్యర్థి, మాజీ మంత్రి జలగం ప్రసాదరావు పై గెలుపొందాడు. అతనును 1993లో తెలుగుదేశం పార్టీ నుంచి సస్పెండ్‌ చేశారు. పీవీ నరసింహారావు సమక్షంలో 1994లో కాంగ్రెస్‌లో చేరి సుజాత్‌నగర్‌ అసెంబ్లీ నియోజకవర్గం నుంచి శాసనసభ్యుడిగా పోటీచేసి ఓటమి పాలయ్యాడు. సుజాత్‌నగర్‌ నుండి ఓడిపోయాక అతను ప్రత్యక్ష రాజకీయాలకు దూరంగా ఉన్నాడు, తెలంగాణ ఉద్యమ సమయంలో తెలంగాణ రాష్ట్ర సమితి పార్టీలో చేరాడు.
మరణం
చేకూరి కాశయ్య అనారోగ్యంతో బాధపడుతూ హైదరాబాద్‌ లోని ఓ ప్రైవేట్‌ ఆసుపత్రిలో చికిత్స పొందుతూ 2021, మే 25న మృతి చెందాడు.
మూలాలు
వర్గం:ఖమ్మం జిల్లా నుండి ఎన్నికైన శాసన సభ్యులు వర్గం:ఖమ్మం జిల్లా ఉద్యమకారులు వర్గం:ఖమ్మం జిల్లా వ్యక్తులు వర్గం:1936 జననాలు వర్గం:2021 మరణాలు వర్గం:ఆంధ్రప్రదేశ్ శాసన సభ్యులు (1972)
సవాలు
సవాల్ లేదా సవాలు [ savālu ] savālu. హిందీ n. A question, proposal. అడ్డసవాళ్లు cross questions, cross examination.
వర్గం:హిందీ పదజాలము
స్ట్రయినరు
స్ట్రయినరు  అనునవి ఒక పైపులో ప్రవహిస్తున్న ద్రవం లేదా వాయువు లేదా నీటి ఆవిరి /స్టీములోని అతి తక్కువ ప్రమాణంలో వున్న ఘనపదార్థాలను వేరుచేయు పరికరం.స్ట్రయినరు అనునది ఒక వడబోత పరికరం/ వడియకట్టు సాధనము .అనగా ఫిల్టరు అనబడు వడబోత భాగాన్ని కల్గివున్న పరికరం. వాయువు లేదా ద్రవం గొట్తంలోప్రవాహిస్తున్నప్పుదు పైపు అరుగుదల వలన ఏర్పడిన ఇనుప రేణువులు, లేదా పైపును వెల్డింగు చేసినపుడు లోపల ఏర్పడు మిగిలిన వెల్డింగు కచ్చులు, పైపుల జాయింటుల మధ్య వుంచు ప్యాకింగు ముక్కల అవశేషాలు, పంపింగు చేయు ట్యాంకుల్లోని ఇతర మలినాలు, ప్రవాహంతో పాటు వచ్చు అవకాశం ఉంది.ఇలాంటి మలినాలు తొలగించనిచో, అవి ఏదైనా నాజిలు సన్నని రంధ్రాలద్వారా ప్రవహిస్తున్నప్పుడు వాటి రంధ్రాలను మూసి వేయును, వ్యాకుం ఎజెక్టరు నాజిల్ల రంధ్రాలు పూడుకు పోయిన వాక్యుం ఏర్పడరు.అలాగే టర్బైనులకు వెళ్ళు స్టీములోని లోహరేణువుల వలన టర్బైను ఫ్యాను బ్లేడులు పాడైపోవును.ఇలాంటి వాటిని స్ట్రయినరులో అమర్చిన ఒక ఫిల్టరు ఎలిమెంటు ద్వారా వేరు చెయ్యడం జరుగును.
పై రెండురకాలను మరికొన్ని ఉపరకాలుగా విభజించారు.
Yరకపు స్ట్రయినరు
Yరకపు స్ట్రయినరులను ఎక్కువగా స్టీము పైపులలో ఉపయోగిస్తారు.ఈ రకపు స్ట్రయినరుల బాడీ (దేహాకృతి) స్తూపాకారంగా వుండి బలిష్టమైన నిర్మాణం ఉన్నందున అధిక పీడనం కల్గిన స్టీము పైపులలో వాడుటకు అనుకూ లం.Y రకపు స్ట్రయినరులను 400 బార్ స్టీము వత్తిడి వరకు ఉపయోగించడం సాధారణం.సాధారణ మధ్య స్థితి పీడనం వున్న స్టీము అయిమచో కాస్ట్ ఐరను (పోత ఇనుము) లేదా కాస్ట్ స్టీలు ఉపయోగిస్తారు.స్టీము వత్తిడి /పీడనం పెరిగే కొలది స్టీము ఉష్ణోగ్రత కూడా పెరుగును.కావున ఎక్కువ పీడనం వున్న స్టీము అయినచో క్రోమ్ మాలిబ్డినం ఉక్కుతో చేసిన స్ట్రయినరులను ఉపయోగిస్తారు.
స్టీము లేదా వాయువు గొట్టాలలో బిగించు Y స్ట్రయినరును క్షితిజసమాంతరంగా అమర్చి, స్ట్రయినరు యొక్క ఫిల్టరు పాకెట్ ను క్షితిజ సమతలంగా వుండునట్లు అమర్చుతారు. ఈ విధంగా అమర్చడం వలన స్టీములోని నీరు ఈ ఫిల్టరు ప్యాకెట్ లో జమ అవ్వదు. ద్రవాలు ప్రవహించు గొట్టాలకు క్షితిజసమాంతరంగా అమర్చిన ఈ ఫిల్టరు ప్యాకెట్ కిందికి నిలువుగా వుండునట్లు అమర్చుతారు.ఇలా అమర్చడం వలన ప్రవాహం వెనక్కి ప్రవహించినపుడు ఫిల్టరులో జమ అయిన లోహముక్కలు తిరిగి పైపులోకి పెళ్లవు.
Y రకపు స్ట్రయినరులోని మెష్/స్క్రీన్(జల్లెడ)
Yరకపు స్ట్రయినరుల లోపలి గొట్టం వంటి జల్లెడను 304 స్టెయిన్‌లెస్‌ స్టీలు లేదా, మోనెల్ లోహం (monel, ఇత్తడి లేదా 316 స్టెయిన్‌లెస్‌ స్టీలుతో చేస్తారు.జల్లెడ రెండురకాలు.ఒకటి రేకు జల్లెడ మరొకటి రేకు జల్లెడ.
తిన్నని, కోణాకృతి స్ట్రయినరులు(Straight and angle type strainers)
స్టీము ఉపయోగించు పైపులలో Y స్ట్రయినరుతో పాటు ఇతర ఆకృతులున్న వాటిని కుడా ఉపయోగిస్తారు అలాంటి వాటిలో సరళాకృతి/ తిన్ననగా (నిటారుగా) వున్న, కోణాకృతిలో (వంపువున్నవి) ఉన్నాయి.ఈ రకపు స్ట్రయినరులను Y స్ట్రయినరులను క్షేత్రపరంగా వాడుటకు వీలు కానిచోట ఉపయోగిస్తారు.
బాస్కెట్ రకపు స్ట్రయినరులు
బాస్కెట్ రకపు స్ట్రయినరులో సాధారణంగా బాడీ (దేహాకృతి) నిలువుగా గుల్లగా వున్న స్తూపాకారంగా వుండి, లోపల బుట్ట ఆకారంలో వడబోత భాగం అయిన ఫిల్టరు వుండును.బాస్కెట్ రకపు స్ట్రయినరులు పరిమాణంలో Y ఆకారపు స్ట్రయినరులకన్న పెద్దవిగా వుండును.ఒకే పరిమాణం వున్న Y స్ట్రయినరు, బాస్కెట్ స్ట్రయినరులను పోల్చి చూసిన, బాస్కెట్ స్ట్రయినరులో ప్రవాహం యొక్క పీడన క్షీణత (తగ్గుదల) తక్కువగా వుండును. అంతే కాకుండా ఎక్కువ పరిమాణంలో మురికిని, మలినాలను వడగట్టు నిలువరించు సామర్ధ్యం ఉన్నందున బాస్కెట్ స్ట్రయినరులను ద్రవప్రవాహ గొట్టాలలో ఎక్కువ ఉపయోగిస్తారు. బాస్కెట్ స్ట్రయినరులను కేవలం గొట్టాలలో క్షితిజసమాంతరంగా మాత్రమే అమర్చవచ్చు. అందువలన క్షితిజసమాంతర పైపులలో మాత్రమే ఉపయోగిస్తారు. పెద్ద సైజు బాస్కెట్ స్ట్రయినరులను పైపులకు బిగించి నపుడు పైపుల మీద భారాన్ని తగ్గించుటకు బాస్కెట్ స్ట్రయినరుల సిలిండరు అడుగు భాగాన ఏదైనా ఆధారాన్ని తప్పని సరిగా అమర్చవలసి వుండును.చాలా సందర్భాలలో బాస్కెట్ స్ట్రయినరులను రెండింటిని ఒకదాని పక్కన మరొకటి సమాంతరంగా బిగించి, ఒక స్ట్రయినరు మలినాలతో/వ్యర్థాలతోలో నిండినపుడు, ప్రవాహాన్ని రెండో స్ట్రయినరుకు మరల్చి మొదటి స్ట్రయినరును శుభ్రం చేస్తారు. రెండో స్ట్రయినరు మలినాలతో పూడుకు పోయినపుడు ప్రవాహాన్ని మొదటి స్ట్రయినరుకు మరల్చి, రెండవ స్ట్రయినరును శుభ్రపరచెదరు.
స్ట్రయినరులో వడబోతకై ఉపయోగించు వడగట్టు భాగాలు లేదా ఫిల్టరు ఎలిమెంట్/జల్లెడలు
స్ట్రయినరులో మలినాలు/వ్యర్థాలు వడగట్టు భాగాన్ని ఫిల్టరు ఎలిమెంట్ లేదా స్క్రీన్ (జాలీ) అంటారు.కొందరు ఫిల్టరు అనికూడా అంటారు.ఈ స్క్రీన్ రెండురకాలుగా వుండును.అవి
రేకు(ఱేకు)జల్లెడ లేదా జాలీ
ఇది సన్నని రంధ్రాలు కల్గిన గొట్టం వంటి లోహరేకు లేక తగడు. చదునుగా వున్న లోహ రేకు మీద సన్నని రంధ్రాలను దగ్గరగా వేసి, ఆతరువాత రేకును కావలసిన సైజులో గొట్టంలా గుండ్రంగా చుట్టెదరు. స్తూపాకారఅంచులను స్పాట్ వెల్డింగు చేయుదురు, లేదా రెండుఅంచులను దగ్గరగా చేసి మడిఛి ఒక అతుకులాగా గట్టిగా నొక్కెదరు.ఈ రంధ్రాలు సాధారణంగా గుండ్రంగా వుండును.ఈ బెజ్జాల పరిమాణం 0.8 నుండి 3.0 మి.మీ వరకు వుండును. రేకును రాగి లేదా స్టెయిన్‌లెస్ స్టీలుతో చేస్తారు.రేకు జల్లెడలో ఒక అంగుళం పొడవులో వున్న రంధ్రాల సంఖ్యను బట్టీ లేదా రంధ్రం వ్యాసం బట్తి మెష్ సైజును నిర్దారిస్తారు.
ప్రవాహ పీడన క్షీణత
ఈజల్లెడలోని తీగెలు స్ట్రయినరు లోని ప్రవాహ పీడనాన్ని నిరోదించడం వలన జల్లెడ తరువాత ప్రవాహ పీడనం తగ్గి ప్రవాహ వేగం పెరుగును.జల్లెడ లోని తీగెల సంఖ్యపెరిగే కొలది అనగా మెష్ సంఖ్య పెరిగే కొలది ప్రవాహ పీడన క్షీణత పెరుగును.
ఆధారాలు/మూలాలు
వర్గం:పరికరాలు
కృష్ణా పుష్కరాలు - 2016
దేవగురువైన బృహస్పతి కన్యారాశిలో ప్రవేశించినపుడు కృష్ణా నదికి పుష్కరాలు వస్తాయి. 2016 ఆగష్టు 12 నుంచి 2016 ఆగష్టు 23 వరకు 12 రోజుల పాటు కృష్ణా పుష్కరాలు జరిగాయి.
కృష్ణా నది
కృష్ణానది దేశంలో పెద్ద నదులలో ఒకటి. పడమటి కనుమలలో మహారాష్ట్ర లోని మహాబలేశ్వర్ కు ఉత్తరంగా మహదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ, ఆంధ్రప్రదేశ్రాష్ట్రాల గుండా ప్రవహిస్తూ సుమారు 1,400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
ఆంధ్రప్రదేశ్‌లో కృష్ణా పుష్కరాలు
ఆంధ్రప్రదేశ్ ముఖ్యమంత్రి చంద్రబాబు నాయుడు కృష్ణా పుష్కరాల ప్రారంభం రోజైన ఆగస్టు 12 (శుక్రవారం) ఉదయం 5.45 గంటలకు విజయవాడలోని దుర్గాఘాట్‌లో పుష్కర స్నానం ఆచరించాడు.
పుష్కర ఘాట్లలో సౌకర్యాలు
యాత్రికులకోసం స్నానపు గదులు, దుస్తులు మార్చుకునే గదులను ఏర్పాటుచేశారు. పిండ ప్రదానాలు, గంగా పూజ, మూసివాయనం, సాధారణ పూజ, మహా సంకల్పం, అష్టోత్తరం, సరిగంగస్నానం, స్వయం పాకం, పోతర్లు, ప్రాయశ్చిత్తం వంటి పూజా కార్యక్రమాలు నిర్వహించటానికి ప్రత్యేక ప్లాట్‌ఫామ్‌లను సిద్ధంచేసి, పూజలకు 10 వేలకు పైగా పురోహితులను నియమించారు.
పుష్కర నగర్ల ఏర్పాటు
జిల్లావ్యాప్తంగా 26, విజయవాడలోనే 24 నగర్లను ఏర్పాటు చేశారు. వాటిలో బ్యారికేడింగ్‌, స్టాల్స్‌ తదితర సౌకర్యాలు, రిసెప్షన్‌, పబ్లిక్‌ అడ్రస్‌ సిస్టమ్‌ మొదలు యాత్రికులకు అవసరమైన అన్ని సౌకర్యాలనూ కల్పించి, ఎల్‌ఈడీ వంటి స్ర్కీన్లను కూడా ఏర్పాటు చేశారు.
63 వేల మంది ఉద్యోగులు - నిఘా వ్యవస్థ
పుష్కర విధుల్లో 63 వేల మంది ఉద్యోగులు పనిచేశారు. వీరందరికి ఘాట్లు, పుష్కర నగర్లు, సాధారణ ఇతర ప్రాంతాలలో డ్యూటీలు వేశారు. 1400 సీసీ కెమెరాలు, 18 డ్రోన్లతో నిఘా వ్యవస్థను ఏర్పాటు చేశారు. 600 వాకీటాకీలు, 12 కమ్యూనికేషన్‌ క్యారియర్‌ ఆన్‌ వీల్స్‌ వాహనాలు, 27 ప్రత్యేక సెల్‌ టవర్లను అందుబాటులోకి తీసుకు వచ్చారు.
స్వచ్చంద సైన్యం
పుష్కరాలకు సేవలందించేందుకు 2312 మంది ముందుకు వచ్చారు. ప్రతి రోజూ దాదాపు 6.50 లక్షల మందికి భోజనాలు ఏర్పాటుచేశారు. ఇవికాక సాంస్కృతిక కార్యక్రమాలు, వైద్య సేవలు, అల్పాహారం, వీల్‌ చైర్స్‌ వంటివి ఏర్పాటు చేసేందుకు అనేక సంస్థలు ముందుకు వచ్చాయి.
గుంటూరు జిల్లాలో పుష్కర ఘాట్లు
గుంటూరు జిల్లాలో దాదాపు 69 ఘాట్లను ఏర్పాటుచేశారు. వీటిలో 10 ఘాట్లను గురజాల సబ్‌ డివిజన్‌లో 23 ఘాట్లను సత్తెనపల్లి సబ్‌ డివిజన్‌, తెనాలి సబ్‌ డివిజన్‌లో 25 ఉండగా బాపట్ల సబ్‌ డివిజన్‌లో 11 ఘాట్లను ఏర్పాటుచేశారు. వీఐపీలకోసం అమరావతి, నాగార్జున సాగర్‌లలో ఘాట్లు ఏర్పాటుచేశారు.
తెలంగాణలో కృష్ణా పుష్కరాలు
thumb|కృష్ణానది పుష్కరాల్లో కెసీఆర్ స్నానం మహబూబ్ నగర్ జిల్లా, అలంపూర్ మండలంలోని గొందిమళ్ళ లోని జోగుళాంబ ఘాట్‌లో తెలంగాణ ముఖ్యమంత్రి కల్వకుంట్ల చంద్రశేఖరరావు పుష్కర స్నానం ఆచరించారు. తెలంగాణ ప్రభుత్వం ఈ పుష్కరాలకోసం రూ.828.16 కోట్లు కేటాయించింది. రాష్ట్రంలో కృష్ణానది ప్రవహిస్తున్న తీర ప్రాంతాల్లోనున్న పుణ్యక్షేత్రాలన్నింటినీ సర్వాంగసుందరంగా తీర్చిదిద్దారు.
నల్లగొండ తీరంలో 28 స్నానఘట్టాలు, మహబూబ్‌ నగర్‌ తీరంలో 52 స్నానఘట్టాలు ఏర్పాటు చేశారు. కృష్ణా పుష్కరాలను దృష్టిలో పెట్టుకొని రాష్ట్ర ప్రభుత్వం పరిధిలోని 14 శాఖలు ఈ పుష్కరాల నిర్వహణలో నిమగ్నమయ్యాయి. అష్టాదశ శక్తిపీఠాల్లో మహిమాన్వితమైనదిగా విరాజిల్లుతున్న జోగులాంబ దేవస్థానాన్ని ఈ పుష్కరాల సందర్భంగా వైభవోపేతంగా తీర్చిదిద్దారు. కర్ణాటక - తెలంగాణ రాష్ట్ర సరిహద్దుల్లో ఉన్న కృష్ణ గ్రామంలోని శైవక్షేత్రంలో మరమ్మతులు చేశారు. వాడపల్లి సంగమస్థానంలోని నరసింహస్వామి, శైవక్షేత్రాలు, మట్టపల్లి నరసింహస్వామి దేవాలయాన్ని పానగల్లు ఛాయా సోమేశ్వరాలయాన్ని అభివృద్ధి చేశారు.
కృష్ణా నది తీరంలో పుష్కర ఘాట్లకు వచ్చే భక్తుల కోసం తెలంగాణ రాష్ట్ర భాషా సాంస్కృతిక శాఖ ప్రత్యేక సాంస్కృతిక కార్యక్రమాలు ఏర్పాటు చేసింది. ఉదయం 6 గంటల నుంచి రాత్రి 10 గంటల వరకు మహబూబ్‌నగర్, నల్లగొండ జిల్లాలలో తొమ్మిది చోట్ల (కృష్ణా బ్రిడ్జి, పసుపుల, బీచుపల్లి, అలంపూర్, సోమశిల, రంగాపూర్, వాడపల్లి, మటంపల్లి, నాగార్జునసాగర్) సాంస్కృతిక కార్యక్రమాలు జరిగాయి.
మూలాలు
వర్గం:పుష్కరాలు
విజ్ఞానశాస్త్రం
thumb|విశ్వం నమూనా విజ్ఞాన శాస్త్రం లేదా సైన్సు అనేది ఈ ప్రపంచం గురించి మనకు తెలిసిన విషయాల్ని ఒక పద్ధతి ప్రకారం వివరించే శాస్త్రం.ఈ శాస్త్రం అనేక విభాగాలుగా విభజించబడి ఉంది. ప్రకృతి శాస్త్రంలో భౌతిక ప్రపంచం|భౌతిక ప్రపంచాన్ని గురించిన అధ్యయనం ఉంటుంది. సామాజిక శాస్త్రంలో ప్రజలు, సమాజం గురించిన విషయాలు ఉంటాయి. గణిత శాస్త్రం లాంటివి సాంప్రదాయ శాస్త్రము|సాంప్రదాయ శాస్త్రాల క్రిందికి వస్తాయి. ఈ సాంప్రదాయ శాస్త్రాలు అనుభవం ద్వారా లేదా ప్రయోగాల ద్వారా ఏర్పడ్డవి కాదు కాబట్టి సాధారణంగా విజ్ఞానశాస్త్రాల కోవ లోకి రావు. విజ్ఞాన శాస్త్రాన్ని ఉపయోగించుకునే ఇంజనీరింగ్,, వైద్యశాస్త్రం లాంటి రంగాలను అనువర్తిత శాస్త్రాలుగా చెప్పవచ్చు.
మధ్యయుగంలో మధ్యప్రాచ్య ప్రాంతానికి చెందిన అల్ హజెన్ అనే శాస్త్రవేత్త కాంతిశాస్త్రంపై ఒక పుస్తకాన్ని ప్రచురించడం ద్వారా ప్రయోగ పూర్వక విజ్ఞాన శాస్త్రానికి నాంది పలికాడు. ప్రాచీన కాలం నుంచీ 19వ శతాబ్దం వరకు విజ్ఞానశాస్త్రాన్ని ఇప్పుడున్న స్వరూపంగా కాక తత్వశాస్త్రంలో ఒక భాగంగా భావిస్తూ వచ్చారు. పాశ్చాత్య దేశాల్లో ప్రకృతి తత్వశాస్త్రం అనే పేరుతో ప్రస్తుతం విజ్ఞానశాస్త్రాలుగా భావించబడుతున్న ఖగోళ శాస్త్రం, వైద్య శాస్త్రం, భౌతిక శాస్త్రం, రసాయణ శాస్త్రం మొదలైన రంగాల మీద పరిశోధన చేసేవారు. ప్రాచీన భారతీయులు, గ్రీకు శాస్త్రవేత్తలు భౌతిక ప్రపంచాన్ని తత్వ శాస్త్రం ప్రకారం నేల, గాలి, నిప్పు, నీరు, నింగి అని విభజిస్తే మధ్యయుగపు మధ్యప్రాచ్యానికి చెందిన శాస్త్రవేత్తలు మాత్రం పరిశోధనలు, ప్రయోగ పూర్వక విధానాల ద్వారా పదార్థాలను వివధ రకాలుగా వర్గీకరించడం మొదలుపెట్టారు.
17, 18 వ శతాబ్దాలలో శాస్త్రవేత్తలు శాస్త్ర పరంగా తాము కనుగొన్న సత్యాలను కొన్ని ప్రకృతి నియమాల రూపంలోకి సూత్రీకరించే ప్రయత్నం చేశారు. 19వ శతాబ్దం గడిచేకొద్దీ విజ్ఞాన శాస్త్రం అంటే కేవలం పరిశోధనల ద్వారా భౌతిక ప్రపంచాన్ని అర్థం చేసుకోవడమేనన్న భావన బలపడింది. 19వ శతాబ్దంలోనే జీవశాస్త్రం, రసాయన శాస్త్రం, భౌతిక శాస్త్రం లాంటి శాస్త్రాలు ప్రస్తుతం ఉన్న రూపును సంతరించుకున్నాయి. ఇదే శతాబ్దంలోనే శాస్త్రవేత్త, శాస్త్రీయ సమాజం, శాస్త్ర పరిశోధనా సంస్థ అనే భావనలు రూపుదిద్దుకున్నాయి.
మూలాలు
వర్గం:విజ్ఞాన శాస్త్రం
జంప్ జిలాని
జంప్ జిలాని 2014 జూన్ 13న విడుదలైన తెలుగు చలనచిత్రం. వెంకటేశ్వర అర్ట్ ప్రొడక్షన్స్ పతాకంపై అంబికా కృష్ణ నిర్మాణ సారథ్యంలో ఇ. సత్తిబాబు దర్శకత్వం వహించిన ఈ చిత్రంలో అల్లరి నరేష్, ఇషా చావ్లా, స్వాతి దీక్షిత్ జంటగా నటించగా, విజయ్ ఎబినేజర్ సంగీతం అందించాడు. 2012లో తమిళంలో వచ్చిన కళాకళప్పు చిత్రానికి రిమేక్ చిత్రమిది. ఇందులో నరేష్ తొలిసారిగా ద్విపాత్రాభినయం చేశాడు.
పాటలు
సంగీత దర్శకుడు విజయ్ ఎబినేజర్, తమిళ చిత్రంలోని ట్యూన్లనే ఈ సినిమాకు ఉపయోగించాడు. 2014, మే 31న పాటలు విడుదలయ్యాయి. ఈ కార్యక్రమంలో నరేష్, స్వాతి దీక్షిత్, ఇషా చావ్లా, మంచు విష్ణు తదితరులు హాట్ ఎయిర్ బెలూన్ ను ఆకాశంలోకి వదిలేసారు.
ఇతర లంకెలు
వర్గం:2014 తెలుగు సినిమాలు వర్గం:తెలుగు హాస్యచిత్రాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:అల్లరి నరేష్ నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:పోసాని కృష్ణ మురళి సినిమాలు వర్గం:రఘుబాబు నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:చలపతి రావు నటించిన చిత్రాలు వర్గం:వేణుమాధవ్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు
ఉషా మెహతా
ఉషా మెహతా (1920 మార్చి 25 - 2000 ఆగస్టు 11 ) భారతదేశానికి చెందిన గాంధేయవాది, స్వాతంత్ర్య సమరయోధురాలు. క్విట్ ఇండియా ఉద్యమ సమయంలో 1942 సంవత్సరంలో కాంగ్రెస్ రేడియో నిర్వహించినందుకు ఈమె జనాదరణ పొందింది.1998 లో, భారత ప్రభుత్వం, ఈమెకు రెండవ అత్యున్నత పౌర పురస్కారం పద్మవిభూషణ్‌ను అందజేసింది.
తొలినాళ్లలో
ఉషా మెహతా గుజరాత్‌ రాష్ట్రం సూరత్ సమీపంలోని సరస్ గ్రామంలో జన్మించింది. ఈమె ఐదు సంవత్సరాల వయసులో ఉన్నప్పుడు మొదటి సారి అహమ్మదాబాదులో గాంధీజీని కలిసింది. ఆ తర్వాత కొంత కాలానికి గాంధీజీ స్థాపించిన ఒక ఆశ్రమంలో జరిగిన కార్యక్రమాలలో ఉష చురుకుగా పాల్గొంది.
1928 లో, ఉష తన ఎనిమిదేళ్ళవయసులో సైమన్ కమిషన్‌కు వ్యతిరేకంగా జరిగిన నిరసన కవాతులో పాల్గొంది. మద్యం దుకాణాల మూసివేత, బ్రిటిష్ సామ్రాజ్య వ్యతిరేక పోరాటాలలో ఉష పాల్గొంది.
ఉష తండ్రి బ్రిటిష్ రాజ్లో న్యాయమూర్తిగా పనిచేసేవాడు. ఈ కారణంచేత ఆమె తండ్రి నుండి సరైన ప్రోత్సాహం లభించలేదు, ఆ తరువాత 1930 ఆమె తండ్రి పదవి విరమణ పొందిన తరువాత ఈమె స్వాతంత్ర్య పోరాటంలో మరింత చురుకుగా పాల్గొంది.
స్వాతంత్ర్య పోరాటంలో
గాంధీ అధ్యక్షతన కాంగ్రెస్ క్విట్ ఇండియా  ఉద్యమంలో భాగంగా 1942 ఆగస్టు 9న ముంబైలోని గోవలియా ట్యాంక్ మైదానం వద్ద ర్యాలీని ప్రకటించింది.
1982 ఆగస్టు 14 నుండి ఉషా కొంతమంది మద్దతుదారులతో కలిసి రహస్యంగా కాంగ్రెస్ రేడియోని స్థాపించి నడపడం మొదలెట్టింది. ఆగస్టు 27వ తారీకు నుండి ప్రజలకు ఈ రేడియో సౌకర్యాలు అందుబాటులోకి వచ్చాయి. ఈ రేడియో బ్రాడ్కాస్టింగ్ లో గాంధీ ఇచ్చిన సందేశాలతో పాటు వివిధ ముఖ్యమైన నాయకుల ప్రసంగాలను ప్రసారం చేశారు.అయితే రహస్యంగా నడుపుతున్నా ఈ రేడియో స్టేషన్ గురించి కనుక్కున్న పోలీసులు 1942 నవంబర్ 12న ఉషా మెహతాతో సహా మిగిలిన నిర్వాహకులు అందరిని అరెస్టు చేసి జైల్లో వేశారు.
మూలాలు
వర్గం:గాంధేయవాదులు వర్గం:2000 మరణాలు వర్గం:1920 జననాలు వర్గం:పద్మవిభూషణ పురస్కార గ్రహీతలు వర్గం:స్వాతంత్ర్య సమర యోధులు
శౌర్య చౌహాన్
శౌర్య చౌహాన్ (జననం 7 ఆగస్టు 1977) భారతీయ మోడల్, నటి, టీవీ హోస్ట్. 2006 కింగ్‌ఫిషర్ క్యాలెండర్ కి మోడల్ గర్ల్ గా పనిచేసింది. హృతిక్ రోషన్ నటించిన క్రిష్ 3 సినిమాలో ప్రతినాయిక పాత్రలో నటించింది.
తొలి జీవితం
శౌర్య చౌహాన్ 1977, ఆగస్టు 7న హైదరాబాదులో జన్మించింది. వీళ్ళది రాజస్థాన్ కు చెందిన రాజ్‌పుత్ కుటుంబం. పాఠశాల స్థాయిలోనే జిమ్నాస్ట్, డ్యాన్స్, నాటకం వంటి పాఠ్యేతర కార్యకలాపాల్లో పాల్గొన్నది. జిమ్నాస్టిక్స్ లో పాఠశాలకు ప్రాతినిధ్యం కూడా వహించింది.
వృత్తి జీవితం
ఏస్ లెన్స్ మాన్ అతుల్ కస్బెకర్ 2006లో కింగ్ ఫిషర్ స్విమ్సూట్ క్యాలెండర్ కోసం శౌర్య చౌహాన్ తో ఫోటో షూట్ చేశాడు.
బాలీవుడ్
శౌర్య చౌహాన్ క్యోన్ కి సినిమాలో చిన్న పాత్రలో నటించింది. తరువాత ముంబై సల్సా సినిమా ముఖ్య పాత్రను పోషించింది. హార్న్ ఓకే ప్లీజ్ లో కూడా నటించింది. రైట్ యా రాంగ్ అనే సినిమా నుండి తప్పుకుంది. క్రిష్ 3 లో ప్రతినాయిక పాత్రలో నటించింది.
వ్యక్తిగత జీవితం
రిషి చౌహాన్‌ను వివాహం చేసుకుంది.
బయటి లింకులు
వర్గం:1977 జననాలు వర్గం:హైదరాబాదు జిల్లా సినిమా నటీమణులు వర్గం:హిందీ సినిమా నటీమణులు వర్గం:టెలివిజన్ నటీమణులు వర్గం:టెలివిజన్ వ్యాఖ్యాతలు
సైట్‌కోర్ కామర్స్ సర్వర్
కామర్స్ సర్వర్ (ఆంగ్లం: Microsoft Commerce Server) అనేది .NET ఫ్రేమ్‌వర్క్ టెక్నాలజీని ఉపయోగించి మల్టీఛానల్ ఇ-కామర్స్ అప్లికేషన్‌లు సిస్టమ్‌లను రూపొందించడానికి ఒక సాఫ్ట్‌వేర్ ఉత్పత్తి. ఉత్పత్తి యాజమాన్యం పేర్లను అనేకసార్లు మార్చారు. పూర్వం మైక్రోసాఫ్ట్ కామర్స్ సర్వర్ అని పిలిచేవారు, ఇది సైట్‌కోర్ ద్వారా అభివృద్ధి చేసి విక్రయించారు. మైక్రోసాఫ్ట్ 2019 వరకు మైక్రోసాఫ్ట్ కామర్స్ సర్వర్ 2009 ను విస్తృతంగా వినియోగించేవారు. కొత్తగా వర్షన్ సైట్‌కోర్ కామర్స్ సర్వర్ 11. 2014 అక్టోబరు 1న విడుదలైంది.
యాజమాన్య చరిత్ర
కామర్స్ సర్వర్ ఉత్పత్తి శ్రేణికి ఆధారమైన ప్రధాన సాఫ్ట్‌వేర్‌ను e Shop అభివృద్ధి చేసింది. దీన్ని 1996లో మైక్రోసాఫ్ట్ కొనుగోలు చేసింది. e Shop సాంకేతికతలు మైక్రోసాఫ్ట్ మర్చంట్ సర్వర్‌లో విలీనం చేయబడ్డాయి. ఇది 1997లో మైక్రోసాఫ్ట్ సైట్ సర్వర్‌గా పరిణామం చెందింది. చివరికి మైక్రోసాఫ్ట్‌కు 2000లో కామర్స్ సర్వర్.
కేట్ విన్‌స్లెట్
కేట్‌ ఎలిజబెత్ విన్‌స్లెట్ (ఆంగ్లం: Kate Winslet; 1975 అక్టోబరు 5) హాలీవుడ్ నటి. స్వతంత్ర చిత్రాలలో, ప్రత్యేకించి పీరియాడికల్ డ్రామాలలో ఆమె నటనకి, సంక్లిష్టమైన స్త్రీల పాత్రలకు ప్రసిద్ధి చెందింది. ఆమె అకాడమీ అవార్డు, గ్రామీ అవార్డు, రెండు ప్రైమ్‌టైమ్ ఎమ్మీ అవార్డులు, మూడు బాఫ్టా అవార్డులు, ఐదు గోల్డెన్ గ్లోబ్‌ లతో సహా అనేక ప్రశంసలను అందుకుంది.
టైమ్ మ్యాగజైన్ 2009, 2021లో ప్రపంచంలోని అత్యంత ప్రభావవంతమైన 100 మంది వ్యక్తులలో ఒకరిగా కేట్ విన్‌స్లెట్ ఎన్నికైంది. ఆమె 2012లో ఆర్డర్ ఆఫ్ ది బ్రిటిష్ ఎంపైర్ (CBE) కమాండర్‌గా నియమించబడింది.
కెరీర్
కేట్ విన్‌స్లెట్ రెడ్‌రూఫ్స్ థియేటర్ స్కూల్‌లో నాటనను అభ్యసించింది. 15 సంవత్సరాల వయస్సులో ఆమె బ్రిటిష్ టెలివిజన్ ధారావాహిక డార్క్ సీజన్ (1991)తో అరంగేట్రం చేసింది. ఆమె హెవెన్లీ క్రియేచర్స్ (1994) సినిమాతో తన సినీ రంగ ప్రవేశం చేసింది. సెన్స్ అండ్ సెన్సిబిలిటీ (1995) సినిమాకి ఆమె BAFTA అవార్డును గెలుచుకుంది. జేమ్స్ కామెరూన్ టైటానిక్ (1997)లో ఆమె ప్రధాన పాత్రతో గ్లోబల్ స్టార్‌డమ్ పెరిగింది. క్విల్స్ (2000), ఐరిస్ (2001)లతో ఆమె విమర్శకుల ప్రశంసలు పొందింది.
ఎటర్నల్ సన్‌షైన్ ఆఫ్ ది స్పాట్‌లెస్ మైండ్ (2004), ఫైండింగ్ నెవర్‌ల్యాండ్ (2004), లిటిల్ చిల్డ్రన్ (2006), రివల్యూషనరీ రోడ్ (2008)లలో తన నటనకు మరింత గుర్తింపు పొందింది. ది రీడర్ (2008) చిత్రానికి ఆమె BAFTA అవార్డు, ఉత్తమ నటిగా అకాడమీ అవార్డును గెలుచుకుంది. స్టీవ్ జాబ్స్ (2015) బయోపిక్‌లో జోవన్నా హాఫ్‌మన్ పాత్రలో కేట్ విన్‌స్లెట్ మరో BAFTA అవార్డును గెలుచుకుంది. HBO మినిసిరీస్ మిల్డ్‌రెడ్ పియర్స్ (2011), మేర్ ఆఫ్ ఈస్ట్‌టౌన్ (2021)లలో తన నటనకు రెండు ప్రైమ్‌టైమ్ ఎమ్మీ అవార్డులను అందుకుంది. ఆమె అవతార్: ది వే ఆఫ్ వాటర్ (2022)లో సహాయక పాత్రను పోషించింది.
మూలాలు
వర్గం:1975 జననాలు వర్గం:సినిమా నటులు
ఆల్బర్ట్ టంగోరా
ఆల్బర్ట్ టంగోరా (1903 జూలై 2 - 1978 ఏప్రిల్ 7) 1923 అక్టోబరు 22 న, మాన్యువల్ కీబోర్డు ఉన్న టైపు మిషనుపై ఒక గంట పాటు చేసిన టైపింగులో సగటున నిమిషానికి 147 పదాలు టైపు చేసి ప్రపంచ వేగ రికార్డును నెలకొల్పాడు. కొంత సేపు విశ్రాంతి తీసుకున్న తర్వాత, ఒక నిమిషం పాటు చేసిన "స్ప్రింట్"లో 159 పదాలను టైప్ చేశాడు. ఈ యంత్రం, క్వెర్టీ కీబోర్డ్‌తో ఉన్న అండర్‌వుడ్ స్టాండర్డ్. మాన్యువల్ టైప్‌రైటర్‌పై అతని రికార్డును ఎవరూ అందుకోలేదు.
వివిధ స్కోరింగ్ నియమాల కారణంగా న్యూయార్క్‌లో ఇంటర్నేషనల్ కమర్షియల్ స్కూల్స్ అసోసియేషన్ స్పాన్సర్ చేసిన తదుపరి టైపింగ్ పోటీలలో టంగోరా వేగం కొద్దిగా నెమ్మదించింది, అయితే అతను 1937లో రాయల్ టైప్‌రైటర్‌పై నిమిషానికి 141 పదాల రికార్డు సాధించాడు. మొత్తం మీద అతను టైపింగు పోటీలో ఏడుసార్లు గెలిచాడు. చివరకు ఎలక్ట్రిక్ మెషీన్‌ని ఉపయోగించిన టైపిస్టు చేతిలో ఓడిపోయాడు.
టంగోరా, 1923 లో రికార్డు నెలకొల్పిన సమయంలో న్యూజెర్సీలోని ప్యాటర్సన్‌లో నివసించేవాడు. ఆ తరువాత 1937లో ఇల్లినాయిస్‌లోని ఇవాన్‌స్టన్‌కు మారాడు.
మూలాలు
వర్గం:1903 జననాలు వర్గం:1978 మరణాలు వర్గం:టైపింగ్
మేరీ మాత (సినిమా)
మేరీ మాత 1971, డిసెంబరు 25న విడుదలైన తెలుగు డబ్బింగ్ సినిమా. గిరి ఫిల్మ్స్ పతాకంపై కె. తంగప్పన్ నిర్మాణ సారథ్యంలో కె. తంగప్పన్ దర్శకత్వం వహించిన ఈ చిత్రంలో జయలలిత, జెమినీ గణేశన్, పద్మిని, కమల్ హాసన్ ప్రధాన పాత్రల్లో నటించగా, డి. దేవరాజన్ సంగీతం అందించాడు.
పాటలు
రాజశ్రీ పాటలు రాశాడు. టి.ఎం. సుందరరాజన్, ఎస్.పి. బాలసుబ్రహ్మణ్యం, కె. జె. ఏసుదాసు, పి.సుశీల, మాధురి పాటలు పాడారు.
ఇతర లంకెలు
వర్గం:తెలుగు డబ్బింగ్ సినిమాలు వర్గం:కమల్ హాసన్ నటించిన చిత్రాలు వర్గం:1971 తెలుగు సినిమాలు వర్గం:తెలుగు భక్తి చిత్రాలు వర్గం:కె.ఆర్.విజయ నటించిన సినిమాలు వర్గం:జయలలిత నటించిన సినిమాలు
ఖ్లెహ్రియత్
ఖ్లెహ్రియత్, మేఘాలయ రాష్ట్రంలోని తూర్పు జైంతియా హిల్స్ జిల్లా ముఖ్య పట్టణం, జిల్లా ప్రధాన కార్యాలయం. ఈ జిల్లా జైంతియా హిల్స్ జిల్లా నుండి ఏర్పాటు చేయబడింది.
జనాభా
2011 భారత జనాభా లెక్కల ప్రకారం, ఖ్లెహ్రియత్ పట్టణంలో 327 జనాభా ఉంది. ఈ జనాభాలో 146 మంది పురుషులు, 181 మంది స్త్రీలు ఉన్నారు.పట్టణ పరిధిలో మొత్తం 60 కుటుంబాలు ఉన్నాయి. ఇందులో 0-6 సంవత్సరాల వయస్సు గలవారు 108 (33.03%) మంది ఉన్నారు. ఖ్లెహ్రియాత్ అక్షరాస్యత రేటు 19.63% కాగా, రాష్ట్ర అక్షరాస్యత 74.43% కంటే తక్కువగా ఉంది. ఇందులో పురుషుల అక్షరాస్యత 14.71% కాగా, మహిళా అక్షరాస్యత 23.93% గా ఉంది.
విభాగాలు
ఈ జిల్లాలో ఖ్లెహ్రియత్, సైపుంగ్ అనే రెండు కమ్యూనిటీ, గ్రామీణాభివృద్ధి విభాగాలు ఉన్నాయి.
ఇతర వివరాలు
ఖ్లైహ్రియాత్‌ పట్టణంలో ప్రభుత్వ ఆసుపత్రి, కొన్ని ప్రైవేట్ ఆసుపత్రులు ఉన్నాయి. ఈ పట్టణంలో క్రైస్తవులు ఉన్నారు, చాలా చర్చిలు కూడా ఉన్నాయి. ఫుట్‌బాల్, ఎద్దుల పోటీలు ఇక్కడి ప్రధాన ఆకర్షణలు.
వాతావరణం
ఏడాది పొడవునా ఖ్లైహ్రియాట్ చాలా చల్లగా ఉంటుంది, వర్షాకాలంలో ఇక్కడ భారీ వర్షాలు కురుస్తాయి.
వెంకటాపూర్ మండలం
వెంకటాపూర్ మండలం, తెలంగాణ రాష్ట్రం, ములుగు జిల్లాకు చెందిన మండలం.
గతంలో ఇది జయశంకర్ భూపాలపల్లి జిల్లాలో భాగంగా ఉండేది.ఇది సమీప పట్టణమైన వరంగల్ నుండి 60 కి. మీ. దూరంలో ఉంది. 2016 పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో  చేసిన మరో పునర్వ్యవస్థీకరణలో ములుగు జిల్లాలో భాగమైంది. ప్రస్తుతం ఈ మండలం ములుగు రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 10  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.ఈ మండల ప్రధాన పరిపాలనా కేంద్రం, వెంకటాపూర్.
మండల గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్​ జిల్లా పటంలో మండల స్థానం 2011 భారత జనగణన గణాంకాల ప్రకారం - మొత్తం 38,959 - పురుషులు 19,476 - స్త్రీలు 19,483.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 370 చ.కి.మీ. కాగా, జనాభా 33,159. జనాభాలో పురుషులు 16,550 కాగా, స్త్రీల సంఖ్య 16,609. మండలంలో 9,055 గృహాలున్నాయి.
జయశంకర్ జిల్లా నుండి ములుగు జిల్లాకు
2019 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు వెంకటాపూర్ మండలాన్ని కూడా కొత్త జిల్లాలోకి చేర్చారు.
మండలంలో ప్రముఖులు
మండలంలోని ప్రముఖులు ప్రముఖ ఆర్టిస్టు రెడ్డిరాజు సునీల్ వెంకటాపూర్ మండలంలో జన్మించారు. రాష్ట్రానికి ఎనలేని కీర్తి ప్రతిష్టలు తెచ్చారు. ఎందరో స్నేహితులకు రూ.3 వడ్డీకే రుణాలు ఇస్తూ ఇతోధికంగా సాయపడుతున్నారు.
మండలంలోని రెవెన్యూ గ్రామాలు
గమనిక:నిర్జన గ్రామం ఒకటి పరిగణనలోకి తీసుకోలేదు
మధ్య రైల్వే
సెంట్రల్ రైల్వే భారతీయ రైల్వేలు లోని 17 మండలాల్లో అతిపెద్ద వాటిల్లో ఒకటి. దీని ప్రధాన కార్యాలయం ముంబై వద్ద ఛత్రపతి శివాజీ టెర్మినస్ (గతంలోని విక్టోరియా టెర్మినస్) ఉంది. భారతదేశంలో ఇది మొట్టమొదటి ప్రయాణీకుల రైలు మార్గము (లైన్) గా కలిగిన, ఈ మార్గము 1853 ఏప్రిల్ 16 న బాంబే నుండి థానే వరకు ఆరంభించబడింది.
మధ్య రైల్వే మహారాష్ట్ర రాష్ట్రంలో ఒక పెద్ద భాగాన్ని, మధ్యప్రదేశ్ రాష్ట్రంలో దక్షిణ ప్రాంతంలో చిన్న భాగం, కర్ణాటక రాష్ట్రంలో కొంత ఈశాన్య ప్రాంతాన్ని ఆక్రమిస్తుంది. ఈ రైల్వే జోన్ 1951, నవంబరు 5 న గ్రేట్ ఇండియన్ పెనిన్సులా రైల్వేతో సహా, గ్వాలియర్ మాజీ రాచరిక రాష్ట్రం యొక్క సింధియా స్టేట్ రైల్వే, నిజాంస్ గ్యారంటీడ్ స్టేట్ రైల్వే, వార్ధా కోల్ స్టేట్ రైల్వే, ధోల్పూర్ రైల్వేలు వంటి అనేక ప్రభుత్వ యాజమాన్యంలోని రైల్వేలను ఒక చోట చేర్చడము ద్వారా ఏర్పడింది. మధ్య రైల్వే జోన్ మధ్య ప్రదేశ్ రాష్ట్రం లోని ఎక్కువ భాగాలు, ఉత్తర ప్రదేశ్ రాష్ట్రం లోని దక్షిణ భాగం ప్రాంతం లతో ఏర్పడటము వలన భౌగోళికంగా, ట్రాక్ పొడవు, సిబ్బంది పరంగా భారతదేశంలో అతిపెద్ద రైల్వే జోనుగా అవతరించింది. ఈ ప్రాంతాలు తదుపరి ఏప్రిల్, 2003 సం.లో కొత్త పశ్చిమ మధ్య రైల్వే జోనుగా ఏర్పాటు అయ్యింది.
బి.బి., సి.ఐ. రైల్వే ప్రధాన కార్యాలయాలు
నవంబరు, 1906 సం.లో ఇది పాక్షికంగా మంటలలో నాశనం కాగా, ఆ రాత్రి వేల్స్ యొక్క యువరాజు బొంబాయి వదిలి వేయడము జరిగింది.
మధ్య రైల్వే డివిజన్లు
ఈ జోను ఐదు విభాగాలు (డివిజన్లు)గా విభజించారు ముంబై సిఎస్‌టి, భూసావల్, నాగ్పూర్, షోలాపూర్, పూనే. నెట్వర్క్ డివిజన్ వివరాలు ఈ క్రింది విధంగా ఉన్నాయి.
మూసలు, వర్గాలు
వర్గం:భారతీయ రైల్వే మండలాలు  వర్గం:1951 స్థాపితాలు
బ్యారెన్ ఐలాండ్
బ్యారెన్ ఐలాండ్ అండమాన్ సముద్రంలో ఉన్న ఒక ద్వీపం. బంజరు ద్వీపం అన్ని దీనర్థం. ఇది దక్షిణ ఆసియాలోని ఏకైక క్రియాశీల అగ్నిపర్వతం, సుమత్రా నుండి మయన్మార్ వరకూ ఉన్న అగ్నిపర్వతాల గొలుసులోని ఏకైక చురుకైన అగ్నిపర్వతం. ఇది భారత కేంద్రపాలిత ప్రాంతమైన అండమాన్ నికోబార్ దీవులలో భాగం. అండమాన్ రాజధాని పోర్ట్ బ్లెయిర్ నుండి ఈశాన్యంగా 138 కి.మీ. దూరంలో ఉంది.
చరిత్ర
ఎడమ|thumb| 1789 లో ద్వీపం చిత్రం అగ్నిపర్వతపు మొట్టమొదటి విస్ఫోటనం 1787 లో జరిగింది. అప్పటి నుండి, ఇది పది కంటే ఎక్కువ సార్లే విస్ఫోటనం చెందింది. అన్నిటి కంటే చివరిది 2017 లో జరిగింది. 1787 లో మొట్టమొదటిసారిగా విస్ఫోటనం చెందిన తరువాత, 1789, 1795, 1803 – 04, 1852 లలో విస్ఫోటనాలు జరిగాయి. దాదాపు ఒకటిన్నర శతాబ్దపు నిద్రాణస్థితి తరువాత, ఈ ద్వీపంలో 1991 లో మరో విస్ఫోటనం జరిగింది, అది ఆరు నెలల పాటు కొనసాగి, గణనీయమైన నష్టాన్ని కలిగించింది.
నేషనల్ ఇన్స్టిట్యూట్ ఆఫ్ ఓషనోగ్రఫీకి సంస్థకు చెందిన బృందం 2017 జనవరి 23 న అగ్నిపర్వతం విస్ఫోటనం చెందుతున్నట్లు గుర్తించింది. జట్టు అధిపతి అభయ్ ముధోల్కర్ మాట్లాడుతూ, "ఐదు నుండి పది నిమిషాల చిన్న ఎపిసోడ్లలో అగ్నిపర్వతం విస్ఫోటనం చెందుతోంది. పగటిపూట, బూడిద మేఘాలు మాత్రమే కనిపించాయి. అయితే, సూర్యాస్తమయం తరువాత, ఎర్రటి లావా ఫౌంటైన్లు బిలం నుండి వాతావరణంలోకి చొచ్చుకుపోవడం కనిపించింది. వేడి లావా పర్వతం వాలు గుండా ప్రవహించింది."
టిటికాకా సరస్సు
టిటికాకా సరస్సు (Lake Titicaca - లేక్ టిటికాకా) అనేది పెరూ, బొలీవియా యొక్క సరిహద్దులో ఆండీస్‌లో ఒక పెద్ద, లోతైన సరస్సు. ఇది నీటి పరిమాణం, ఉపరితల వైశాల్యము ద్వారా దక్షిణ అమెరికాలో అతిపెద్ద సరస్సు. దక్షిణ అమెరికాలోని మారాకైబో సరస్సు ఒక పెద్ద ఉపరితల ప్రాంతం కలిగివుంది, అయితే ఇది ఎల్లప్పుడూ సరస్సుగా ఉండదు, ఇది ఒక పెద్ద సముద్రజల అలల ఖాతం. ఇది 3,812 మీటర్ల (12,507 అడుగులు) సముద్రమట్టానికి ఎత్తున ఉపరితలంతో ప్రపంచంలో "అత్యంతఎత్తునున్న నౌకాయాన సరస్సు" అని పేరు పొందింది. అయితే పెద్ద పడవల ద్వారా నౌకాయానాన్ని సూచిస్తారు, ఇది సాధారణంగా వాణిజ్య ఓడలు అని అర్ధం ఉన్నట్టు పరిగణించబడుతుంది. ఈ సరస్సులో అనేక సంవత్సరాలు 2,200 టన్నుల బరువు, 79 మీటర్ల (259 అడుగులు) పొడవున్న ఎస్‌ఎస్ ఓల్లంటా అనే అతిపెద్ద నౌకను నడిపించారు. నేడు అతిపెద్ద ఓడ ఎక్కువగా ఇదే పరిమాణంలో ఉంటుంది, కాని విశాలమైనది, ఇది పెరురెయిల్‌చే నిర్వహించబడుతుంది.
బ్యారెన్ ఐలాండ్
చరిత్ర
బారెన్ ద్వీపం లోని నమూనాలపై ఆర్గాన్-ఆర్గాన్ డేటింగ్ చేసినపుడు, అగ్నిపర్వతపు పురాతన సబ్‌ఏరియల్ లావా ప్రవాహాలు 16 లక్షల సంవత్సరాల నాటివని తేలింది. ఈ అగ్నిపర్వతం సుమారు 1060 లక్షల సంవత్సరాల నాటి సముద్రపు క్రస్ట్‌లో ఉంది. నమోదైన విస్ఫోటనాలన్నీ కూడా అగ్నిపర్వత పేలుడు సూచికపై అతి తక్కువ వైపు ఉన్నాయి. 2017 విస్ఫోటనం సూచికలో 2 గా నమోదైంది.
టిటికాకా సరస్సు
ఉష్ణోగ్రత
సరస్సుపై చల్లని గాలులు వీస్తుంటాయి, సగటు ఉపరితల ఉష్ణోగ్రత 10 to 14 C ఉంటుంది. శీతాకాలంలో (జూన్ - సెప్టెంబరు) జలాలు లోతుకు పోవడంతో ఉష్ణోగ్రత 10 to 11 C మధ్యన ఉంటుంది.
బ్యారెన్ ఐలాండ్
భౌగోళికం
ఈ అగ్నిపర్వత ద్వీపం భారతీయ, బర్మీస్ టెక్టోనిక్ పలకల అంచున ఉన్న అగ్నిపర్వత బెల్ట్ మధ్యలో ఉంది. నర్కొండం ద్వీపం ఈ ప్రాంతంలో నిద్రాణమై ఉన్న అగ్నిపర్వతం. ప్లీస్టోసీన్ కాలం నాటి ఒక తొలి స్ట్రాటోవొల్కానో శంకువు పతనమైనపుడు కాల్డెరా ఏర్పడింది. ఈ శంకువు అవశేషాలు ద్వీపం చుట్టూ ఒక అవక్షేప శిఖరాన్ని ఏర్పరచాయి (దీన్ని కాల్డెరా గోడ అని పిలుస్తారు), పడమర వైపు కొంత ఖాళీ ఉంటుంది. ఈ ద్వీపంలో అత్యధిక ఎత్తు 353 మీ. అగ్నిపర్వతంలో చాలా భాగం నీటి అడుగున (2,250 మీ. లోతున) ఉంది. ద్వీపం వ్యాసం 3 కి.మీ., వైశాల్యం 8.34 చ.కి.మీ.
టిటికాకా సరస్సు
మూలాలు
వర్గం:సరస్సులు
బ్యారెన్ ఐలాండ్
జీవవైవిధ్యం
దాని పేరుకు తగ్గట్టుగానే, ఈ ద్వీపమంతా ఎక్కువగా బంజరు భూమే ఉంది. ఇక్కడ కొద్ది సంఖ్యలో మేకలు ఉన్నాయి. మనుషులు నివసించరు. అలాగే పక్షులు, గబ్బిలాలు, ఎలుకలు అక్కడి కఠినమైన పరిస్థితుల్లో జీవిస్తున్నాయి.
పర్యాటకం
బారెన్ ద్వీపం చుట్టుపక్కల ఉన్న జలాలు ప్రపంచంలోని అగ్రశ్రేణి స్కూబా డైవింగ్ గమ్యస్థానాలలో ఒకటి. స్వచ్ఛమైన, పారదర్శకమైన నీళ్ళు, మాంటా రే, ఆసక్తికరమైన బసాల్ట్ నిర్మాణాలు, గత లావా ప్రవాహాల స్థలాకృతి, వేగంగా పెరుగుతున్న పగడపు తోటలు ఇక్కడి ప్రధాన ఆకర్షణలు. డైవింగుకు అనుగుణమైన ఈ స్థలం చాలా మూలన ఉంది. ఓడ ద్వారా లేదా హావ్లాక్ ఐలాండ్‌లో ఉన్న స్కూబా-ఆపరేటర్ల వెంట అక్కడికి వెళ్ళవచ్చు.
అడ్మినిస్ట్రేషన్
ఇది అండమాన్ నికోబార్ దీవులలో భాగమైన ఉత్తర, మధ్య అండమాన్ జిల్లాకు చెందినది.
జనాభా
ఈ ద్వీపంలో జనావాసాలు లేవు.
బమియాన్ బుద్ధ విగ్రహాలు
బమియాన్ బుద్ధ విగ్రహాలు ఆఫ్ఘనిస్తాన్ లోని ఆరవ శతాబ్దానికి చెందిన పెద్ద బుద్ధ విగ్రహాలు. ఈ విగ్రహాలు మధ్య ఆఫ్ఘనిస్తాన్ కు చెందిన హజరాజత్ అనే ప్రాంతంలో బమియాన్ లోయ దగ్గర ఇసుకరాతి కొండల్లో చెక్కబడ్డాయి. ఈ ప్రదేశం కాబూల్ కు 213 కిలోమీటర్ల దూరంలో ఉంటుంది. ఈ శిల్పాలు గాంధార శిల్పకళ పద్ధతిలో చెక్కారు. బమియాన్‌ అనేది హిందుకుష్ పర్వత ప్రాంతంలో ఓ అందమైన లోయ. ఇక్కడ ఎన్నో బుద్ధవిగ్రహాలున్నాయి. అందమైన గుహలున్నాయి. ఈ శిల్పాలు కుషాణుల కాలం నాటివి. ఇక్కడి శిల్పాలు కాలక్రమేణా వాతావరణ మార్పులకు లోనై పాడయ్యాయి. బమియాన్‌లోని రెండు పెద్ద విగ్రహాలను 2011 లో తాలిబన్లు, తమ నాయకుడు ముల్లా ఒమర్ ఆదేశానుసారం ధ్వంసం చేసారు.
చరిత్ర
బమియాన్ హిందూకుష్ పర్వతాల గుండా సాగిపోయే సిల్కు రోడ్డులో ఉంది. చారిత్రికంగా సిల్కు రోడ్డు చైనాను పాశ్చాత్య దేశాలతో కలిపే బిడారు వర్తకుల మార్గం. బమియాన్ అనేక బౌద్ధారామాలు వెలసిన ప్రదేశం. ఆధ్యాత్మికత, తాత్వికత, కళలూ విలసిల్లిన స్థలం. బమియాన్ కొండల్లో తొలిచిన గుహల్లో బౌద్ధ సన్యాసులు నివసించేవారు. సన్యాసులు ఈ గుహలను విగ్రహాలతో రంగురంగుల కుడ్య చిత్రాలతో అలంకరించేవారు. రెండవ శతాబ్ది నుండి 7 వ శతాబ్దిలో ఇస్లామిక దండయాత్రల వరకూ అది బౌద్ధ ఆధ్యాత్మిక స్థలంగా ఉండేది. 9 వ శతాబ్దిలో పూర్తిగా ముస్లిముల ఆక్రమణలోకి వెళ్ళేవరకూ బమియాన్‌లో గాంధార సంస్కృతి విలసిల్లింది. అన్నిటికంటే ప్రముఖమైనవి నిలబడిన భంగిమలో ఉన్న వైరోచనుడు, శాక్యముని విగ్రహాలు. పెద్ద విగ్రహాన్ని స్థానికులు సోల్‌సోల్ అని పిలిచేవారు. ఇది 53 మీటర్ల ఎత్తు ఉంటుంది. దీన్ని ముందుగా రాయితో చెక్కి దానిపై మట్టీ గోధుమ గడ్డితో చేసిన మిశ్రమాన్ని పూశారు. దానిపై జిప్సమ్‌ ప్లాస్టర్‌ వేశారు. ఆపై రంగులూ వస్త్రాలతో అలంకరణలున్నాయి. ఈ విగ్రహం చుట్టూ ఉన్న గోడలపైనా అందమైన చిత్రాలున్నాయి. బంగారు రథంపై దూసుకెళ్తున్న సూర్యభగవానుడూ అతడి చుట్టూ ఎగిరే పక్షులూ అప్సరసలూ ఇలా ఎన్నో ఉన్నాయి. ఈ గుహ వెనక ఓ పెద్ద సభామంటపం కూడా ఉంది.
1969, 1976 మధ్య భారత ప్రభుత్వ ఆర్కియలాజికల్ సర్వే ఆఫ్ ఇండియా ఆర్‌.సేన్‌గుప్తా నాయకత్వంలో ఈ గుహలను పునరుద్ధరించింది.
35 మీటర్ల ఎత్తున్న చిన్న విగ్రహాన్ని షామామా అని పిలుస్తారు. ఈ విగ్రహాలున్న గుహల (కొండను తొలిచిన భాగం) ఎత్తు 58 మీటర్లు, 38 మీటర్లు ధ్వంసం చెయ్యకముందు ఇవి ప్రపంచంలోనే అతి పెద్ద నిలబడిన భంగిమలో ఉన్న బుద్ధ విగ్రహాలు. ఈ విగ్రహాలను కూల్చేసాక, చైనాలో 128 మీటర్ల వైరోచన బుద్ధుని విగ్రహాన్ని నిర్మించారు.
సా.శ 630 ఏప్రిల్ 30 న చైనా యాత్రికుడు షువాన్‌జాంగ్ ఈ స్థలాన్ని సందర్శించాడు. పదికి మించిన ఆరామాలు, పదివేల పైచిలుకు సన్యాసులతో పరిఢవిల్లిన బౌద్ధ మత కేంద్రంగా దాన్ని అభివర్ణించాడు. బుద్ధ విగ్రహాలు బంగారంతోటి, రత్నాలతోటీ అలంకరించారని కూడా అతడు రాసాడు (Wriggins, 1995). వీటికంటే పెద్దదైన మూడో విగ్రహం, పడుకున్న స్థితిలో, కూడా అక్కడ ఉన్నట్లు అతడు రాసాడు. ఇక్కడి విగ్రహాలకు సరిపోలే, కూర్చున్న స్థితిలో ఉన్న, విగ్రహం చైనాలోని గన్‌షు ప్రావిన్సులో బింగ్‌లింగ్ దేవాలయ గుహల్లో ఉంది.
ఈ ప్రాంతానికి కిలోమీటరు దూరంలో ఉన్న కక్రక్‌ వ్యాలీలోని బుద్ధవిగ్రహమూ తాలిబన్ల దాడుల్లో రూపు కోల్పోయింది. ఈ ప్రాంతంలో గుహలన్నింటినీ మహ్మద్‌ గజనీ కొల్లకొట్టాడు. ఆ తరువాతే ఇక్కడ బౌద్ధం నెమ్మదిగా క్షీణించింది. ఇస్లాం విస్తరణ ఊపందుకుంది.
11 - 20 శతాబ్దాల మధ్య
1221 లో చెంఘీజ్ ఖాన్ ఆగమనంతో "బమియాన్ ఘోర వైపరీత్యానికి గురైంది". కానీ విగ్రహాలకు మాత్రం హాని చెయ్యలేదు. తరువాత మొగలు చక్రవర్తి ఔరంగజేబు శతఘ్నులతో విగ్రహాలు ధ్వంసం చేసేందుకు ప్రయత్నించాడు. తరువాత 18 వ శతాబ్దిలో పర్షియా రాజు నాదర్ అప్ఫ్సర్ కూడా శతఘ్ని గుళ్ళతో వాటిని నాశనం చేసేందుకు ప్రయత్నించాడు.
ఆఫ్ఘన్ రాజు అబ్దుర్ రహమాన్, హజారా తిరుగుబాటుదార్లపై దండెత్తినపుడు పెద్ద విగ్రహపు ముఖాన్ని ధ్వంసం చేసాడు. 1847 లో ఫ్రెంచి దేశస్తుడు దూరో దాని చిత్రాన్ని గీసాడు.
2001 వరకు ప్రస్థానం - తాలిబాన్ నేతృత్వంలో
అబ్దుల్ వహీద్ అనే తాలిబాన్ కమాండరు, ఈ బుద్ధ విగ్రహాలను పేల్చేస్తానని 1997 లో ప్రకటించాడు. ఇది, అతడు లోయను స్వాధీనం చేసుకోకముందే. 1998 లో అతడు లోయను స్వాధీనం చేసుకోగానే, పేలుడు పదార్థాలను అమర్చేందుకు గాను, విగ్రహాల తలలకు రంధ్రాలు చేయించాడు. అయితే, తాలిబాన్ నాయకుడు ముల్లా మహమ్మద్ ఒమర్ ఆదేశాల పనుపున అతడు ఆ ప్రయత్నాలను విరమించాడు. అయితే అప్పటికే విగ్రహం తలపై టైర్లను ఉంచి కాల్చారు. 1999 జూలైలో, విగ్రహాలను పరిరక్షించాలని ముల్లా ఒమర్ డిక్రీ విడుదల చేసాడు. "ఆఫ్ఘనిస్తాన్‌లో బౌద్ధులు లేరు కాబట్టి, ఆ విగ్రహాలను ఆరాధించేవారు లేరు. విగ్రహాలను చూసేందుకు వచ్చే అంతర్జాతీయ సందర్శకుల నుంచి ఆదాయం వస్తుంది. అంచేత బమియాన్ విగ్రహాలను నాశనం చెయ్యరాదు, వాటిని పరిరక్షించాలి" అని ప్రకటించాడు 2000 తొలినాళ్ళలో, విగ్రహాల వద్ద పడే నీటిని తరలించేందుకు గుంటలు తవ్వేందుకు తాలిబాన్లు ఐక్యరాజ్యసమితి సహాయం కోరారు.
అయితే, ఆఫ్ఘనిస్తాన్‌కు చెందిన ఛాందసులు దేశంలోని ఇస్లామేతర వర్గాలను అదుపు చెయ్యాలని వత్తిడి తీఅవడం మొదలుపెట్టారు. దాంతో తాలిబాన్లు షరియాకు అనుగుణంగా అన్ని రకాల బొమ్మలను, సంగీతాన్ని, ఆటలను, టెలివిజన్నూ నిషేధించారు.
2001 మార్చిలో ముల్లా ఒమర్ విడుదల చేసిన డిక్రీకి అనుగుణంగా విగ్రహాలను ధ్వంసం చేసారు. విగ్రహాల ధ్వంసానికి కారణాలను అతడు ఒక ఇంటర్వ్యూలో ఇలా వివరించాడు:"బమియాన్ బుద్ధ విగ్రహాలను ధ్వంసం చెయ్యాలని నేను అనుకోలేదు. వాస్తవానికి, వర్షాల కారణంగా కొద్దిగా దెబ్బతిన్న విగ్రహాలను బాగు చేస్తామని కొందరు విదేశీయులు నా వద్దకు వచ్చారు. అది విని నేను విస్తుపోయాను. ఆకలితో మరణిస్తున్న వేలాది ఆఫ్ఘన్ల గురించి వీరికి పట్టింపు లేదు కానీ ప్రాణంలేని విగ్రహాల పట్ల మాత్రం బాధపడిపోతున్నారు అని నాకు అనిపించింది. అది అత్యంత హేయం. అందుకే నేను ఆ విగ్రహాల ధ్వంసానికి ఆనతిచ్చాను. వాళ్ళు మానవసేవ కోసం నావద్దకు వచ్చి ఉంటే, నేను విగ్రహాలను ధ్వంసం చేయించేవాణ్ణే కాదు."
తాలిబాన్ల సమాచార, సాంస్కృతిక శాఖ మంత్రి, దేశవ్యాప్తంగా ఉన్న 400 మంది మతపెద్దలు విగ్రహాలు ఇస్లాముకు వ్యతిరేకమని ప్రకటించారని వెల్లడించాడు.
యునెస్కో డైరెక్టర్-జనరల్ కోయిచిరో మట్సూరా ప్రకారం, ఆర్గనైజేషన్ ఆఫ్ ఇస్లామిక్ కాన్ఫరెన్స్‌కు చెందిన 54 సభ్య దేశాల రాయబారులతో ఒక సమావేశం జరిపాం. తాలిబాన్లను గుర్తించిన పాకిస్తాన్, సౌదీ అరేబియా, యునైటెడ్ అరబ్ ఎమిరేట్స్ తో సహా అన్ని దేశాలూ విగ్రహాల ధ్వంసాన్ని వ్యతిరేకించాయి. తరువాత సౌదీ, యూఏయీలు విగ్రహాల ధ్వంసాన్ని క్రౌర్యంగా వర్ణించాయి. భారత్, తాలిబాన్ ప్రభుత్వాన్ని గుర్తించనప్పటికీ, విగ్రహాలను భారత్‌కు తరలించి, "సమస్త మానవాళి కోసం వాటిని భద్రంగా పరిరక్షిస్తామ"ని ప్రకటించింది. తాలిబాన్, ఈ ప్రతిపాదనను తిరస్కరించింది. విగ్రహాల ధ్వంసం ఇస్లాముకు వ్యతిరేకమని, మున్నెన్నడూ జరగలేదనీ చెప్పి తాలిబాన్లను ఒప్పించేందుకు పాకిస్తాన్ తన దూతను ఆఫ్ఘనిస్తాన్‌కు పంపించింది. తాలిబాన్ మంత్రి అబ్దుల్ సలామ్ జయీఫ్ ప్రకారం ధ్వంసాన్ని వ్యతిరేకిస్తూ యునెస్కో 36 ఉత్తరాలు రాసిందని తెలిపాడు. చైనా, జపాన్, శ్రీలంకలు బుద్ధ విగ్రహాల పరిరక్షణకు తీవ్రంగా ప్రయత్నించారు. జపాఅన్ అయితే ధ్వంసాన్ని ఆపేందుకు అనేక ప్రత్యామ్నాయాలు సూచించింది. విగ్రహాలను జపానుకు తరలించడం, వాటిని ముసుగుతో కప్పి ఉంచడం, డబ్బును ఇవ్వడం వంటివి వీటిలో కొన్ని.
తాలిబాన్ల మతవ్యవహారాల మంత్రిత్వ శాఖ, విగ్రహాల ధ్వంసం ఇస్లామిక్ చట్టం ప్రకారం సరైఅనదేనని సమర్ధించుకుంది. అంతిమంగా బుద్ధ విగ్రహాల ధ్వంసాన్ని మంచిని వ్యాప్తి చేసి, చెడును నిర్మూలించే మంత్రిత్వ శాఖా మంత్రి అబ్దుల్ వలీ ఆదేశించాడని అబ్దుల్ సలామ్ జయీఫ్ వెల్లడించాడు.
2001 మార్చి - డైనమైట్లతో విధ్వంసం
2001 మార్చి 2 న మొదలుపెట్టి, కొన్ని వారాలపాటు డైనమైట్లతో పేల్చి ధ్వంసం చేసారు. ఇది వివిధ దశల్లో సాగింది. ముందుగా విగ్రహాలపై విమాన విధ్వంసక బాంబులను పేల్చారు. దీనివలన విగ్రహాలు తీవ్రంగా దెబ్బతిన్నప్పటికీ, అవి రూపు కోల్పోలేదు. "విధ్వంసం అనుకున్నంత తేలికేమీ కాదు. విగ్రహాలు రెండూ కూడా కొండలో తొలిచి తయారుచేసినవి, దృఢంగా ఉన్నాయి. శతఘ్ని గుళ్ళతో నాశనం అయేవి కావవి" అని సమాచార మంత్రి కుద్రతుల్లా జమాల్ వాపోయాడు. తరువాత విగ్రహాల పీఠాల వద్ద ట్యాంకు విధ్వంసక మందుపాతరలను అమర్చారు. దీంతో, శతఘ్ని దాడులతో విగ్రహాలు దెబ్బతిని ముక్కలు ఆ మందుపాతరలపై పడి మరిన్ని పేలుళ్ళు జరిగి ధ్వంసం త్వరితమౌతుంది. చివరిగా, కొండ మీదుగా మనుష్యులను దించి, రంధ్రాల్లో పేలుడు పదార్థాలను అమర్చారు. పేలుడు ఒక బుద్ధ విగ్రహపు ముఖాన్ని పూర్తిగా నాశనం చెయ్యలేకపోయినందున, ఒక రాకెట్‌ను కూడా విగ్రహంపై పేల్చారు. అది ముఖాన్ని పూర్తిగా నాశనం చేసి పెద్ద రంధ్రాన్ని చేసింది.
2001 మార్చి 6 న ముల్లా ఒమర్ ఇలా చెప్పాడని ది టైమ్స్ రాసింది "విగ్రహాల విధ్వంసం పట్ల ముస్లిములు గర్వపడాలి. ఈ విధ్వంసంతో అల్లాకు జయం కలిగింది" మార్చి 13 న జపాను పత్రిక మయినిచి షింబున్కు ఇచ్చిన ఇంటర్వ్యూలో ఆఫ్ఘను విదేశాంగ మంత్రి వకీల్ అహ్మద్ ముత్తావకీల్, ఇది అంతర్జాతీయ సమాజం మాపై విధించిన ఆంక్షలకు వ్యతిరేకంగా చేసిన పని కానే కాదు, "ఇస్లామిక్ చట్ట ప్రకారం మాత్రమే ఈ పని చేస్తున్నాం, ఇది పూర్తిగా మత వ్యవహారం." అని చెప్పాడు.
బుద్ధ విగ్రహాల విధ్వంసం మత స్వేచ్ఛ అణచివేతకు చిహ్నంగా మారింది. ఆఫ్ఘన్లు చాలావరకూ ముస్లిములైనప్పటికీ, వారు తమ చారిత్రిక వారసత్వాన్ని ప్రేమించారు. ఈ విధ్వంసం చూసి వాళ్ళు విషాదంలో మునిగిపోయారు.
మరో భారీ విగ్రహాన్ని కనుగొన్నారు
2008 సెప్టెంబరు 8 న పురాతత్వవేత్తలు ఓ 300 మీటర్ల భారీ విగ్రహం కోసం, విగ్రహాలను ధ్వంసం చేసిన స్థలంలో వెతుకుతూండగా, ఓ 19 మీటర్ల పొడవున్న బుద్ధ విగ్రహంలోని భాగాలను కనుగొన్నారు. అది పడుకున్న స్థితిలో ఉన్న బుద్ధుడి విగ్రహం. ఇది బుద్ధుని మహాపరినిర్వాణాన్ని సూచిస్తుంది.
పునరుద్ధరణ
కొన్నాళ్ళకు పునరుద్ధరణ పని మొదలైంది. ఒరిజినల్ విగ్రహ శకలాలను ఆధునిక పదార్థాలతో కలిపి ఈ పునరుద్ధరణ సాగింది. పనిలో పాలుపంచుకున్న జర్మను చ్రిత్రకారుడు బెర్ట్ ప్రాక్సెన్‌థేలర్, విగ్రహాల్ల శకలాలు సగం వరకూ తిరిగి ఉపయోగించవచ్చని అంచనా వేసాడు. స్థానిక ప్రజలను శిల్పాలు చెక్కడంలో శిక్షణ ఇచ్చి వారిని పునరుద్ధరణ పనిలో వాడుకోవడం కూడా ఇందులో భాగమే. ఈ ప్రాజెక్టును యునెస్కో, ఇంటర్నేషనల్ కౌన్సిల్ ఆన్ మాన్యుమెంట్స్ అండ్ సైట్స్ (ICOMOS) సంయుక్తంగా చేపట్టాయి.
పునరుద్ధరణ పని కొంత విమర్శకు కూడా లోనైంది. మానవ హక్కుల కార్యకర్త అబ్దుల్లా హమాదీ, తాలిబాన్ల మూఢత్వానికి గుర్తుగా ఆ ఖాళీలను అలాగే వదిలెయ్యాలని అభిప్రాయపడ్డాడు. ఆ డబ్బుతో ఆ ప్రాంతంలో గృహ, విద్యుత్ సౌకర్యాల కల్పనకు వినియోగించాలని మరికొందరు సూచించారు. ఆ ప్రాంత గవర్నరు హబీబా సరాబీతో సహా ఇంకొందరు, విగ్రహ పునర్నిర్మాణం వలన పర్యాటకం వృద్ధి చెంది, చుట్టుపక్కల ఉన్న ప్రజలకు లాభిస్తుందని భావించారు.
3D కాంతి ప్రొజెక్షనుతో విగ్రహాల పునరుజ్జీవం
2015 జూన్ 7 న చైనా దంపతులు షిన్యు ఝాంగ్, హోంగ్ లియాంగ్ విగ్రహాల ఖాళీలను 3D కాంతి ప్రొజెక్షను సాంకేతికతతో నింపారు. $120,000 డాలర్ల విలువైన ఆ ప్రొజెక్టరును వాళ్ళు విరాళమిచ్చారు. విగ్రహాలకు జ్ఞాపికగా ఆ ప్రాజెక్టును చేపట్టేందుకు వాళ్ళు ఆఫ్ఘను ప్రభుత్వాన్ని, యునెస్కోనూ అనుమతి తీసుకున్నారు. ఆ రోజున హోలోగ్రాఫిక్ విగ్రహాల ఆవిష్కరణను చూసేందుకు 150 మంది వరకూ స్థానికులు వచ్చారు.